Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2014/004 ES/Comunidad Valenciana metal” referenciaszámú kérelme) /* COM/2014/0515 final */





INDOKOLÁS A JAVASLAT HÁTTERE 1. Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet[1] (a továbbiakban: EGAA-rendelet) tartalmazza. 2. A spanyol hatóságok Comunidad Valenciana (ES52) NUTS II. szintű régiójában a NACE Rev. 2 rendszer szerinti 25. ágazatban (Fémfeldolgozási termék gyártása, kivéve gépek és berendezések)[2] működő 142 vállalatnál történt, az EGAA-rendelet 3. cikke szerinti elbocsátásokat és tevékenységmegszűnéseket (a továbbiakban: elbocsátások) követően „EGF/2014/004 ES/Comunidad Valenciana metal” referenciaszámmal kérelmet nyújtottak be az EGAA-ból igénybe vehető pénzügyi hozzájárulás iránt. 3. A kérelem alapos vizsgálata után a Bizottság az EGAA-rendelet vonatkozó rendelkezései alapján megállapította, hogy az EGAA-ból származó pénzügyi hozzájárulás odaítélésének a rendeletben megállapított feltételei teljesülnek. A KÉRELEM ÖSSZEFOGLALÁSA EGAA-kérelem: || EGF/2014/004 ES/Comunidad Valenciana metal Tagállam: || Spanyolország Érintett régió(k) (NUTS II. szint): || Comunidad Valenciana (ES52) A kérelem benyújtásának dátuma: || 2014.3.25. A kérelem átvételi elismervényének határideje és a kiegészítő információkra irányuló kérés benyújtásának határideje: || 2014.4.7. A kiegészítő információ benyújtásának határideje: || 2014.5.20. Az értékelés befejezésének határideje: || 2014.8.12. Beavatkozási kritérium: || Az EGAA-rendelet 4. cikke (1) bekezdésének b) pontja Gazdasági ágazat(ok) (NACE Rev. 2. ágazat): || 25 (Fémfeldolgozási termék gyártása, kivéve gépek és berendezések) Referencia-időszak (kilenc hónap): || 2013.4.1–2013.12.31. A referencia-időszakban történt elbocsátások vagy a tevékenységüket befejezők száma: || 633 Az intézkedésekben várhatóan részt vevő támogatható kedvezményezettek száma: || 300 A személyre szabott szolgáltatásokhoz kapcsolódó költségvetés: || 1 622 640 EUR Az előkészítő, irányítási, tájékoztatási és figyelemfelhívási tevékenységekre szánt költségvetés: || 76 000 EUR Teljes költségvetés: || 1 698 640 EUR Az EGAA-ból igényelt pénzügyi hozzájárulás összege: || 1 019 184 EUR (az összköltségek 60 %-a) A KÉRELEM ÉRTÉKELÉSE Eljárás 4. A spanyol hatóságok 2014. március 25-én nyújtottak be kérelmet az „EGF/2014/004 ES/Comunidad Valenciana metal” referenciaszámon, 12 héten belül attól az időponttól számítva, amikor teljesültek az alábbi 5–7. pontban meghatározott beavatkozási kritériumok. A Bizottság a kérelem benyújtásától számított két héten belül, 2014. április 7-én elismerte a kérelem átvételét. A Bizottság ugyanezen a napon kiegészítő információkat kért a spanyol hatóságoktól. A spanyol hatóságok a kérés dátumtól számított hat héten belül megküldték a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2014. augusztus 12-én jár le. A kérelem elfogadhatósága Beavatkozási kritériumok 5. Spanyolország e kérelmet az EGAA-rendelet 4. cikke (1) bekezdésének b) pontjában említett beavatkozási kritérium alapján nyújtotta be, amely az EGAA hozzájárulását ahhoz köti, hogy kilenc hónapos referencia-időszak alatt a NACE Rev. 2. rendszer szerinti egyetlen régióban vagy NUTS II. szintű, két egymással határos régióban legalább 500 munkavállalót elbocsátanak. 6. A kérelem Comunidad Valenciana (ES52) NUTS II. szintű régiójában a NACE Rev. 2 rendszer szerinti 25. ágazatban (Fémfeldolgozási termék gyártása, kivéve gépek és berendezések) 142 vállalatnál[3] történt elbocsátásokra, illetve tevékenységmegszűnésekre[4] vonatkozik. 7. A kilenc hónapos referencia-időszak a 2013. április 1-jétől 2013. december 31-ig terjedő időszak. Az elbocsátások és a tevékenységüket megszüntető önálló vállalkozók számának kiszámítása 8. Az elbocsátások kezdetét a következőképpen számították ki: – 380 elbocsátás attól az időponttól számítva, amikor a munkáltató a 98/59/EK tanácsi irányelv[5] 3. cikke (1) bekezdésének megfelelően írásban értesítette az illetékes hatóságot a tervezett csoportos létszámcsökkentésről. A spanyol hatóságok a Bizottság által végzett értékelés befejezésének napja előtt megerősítették, hogy erre a 380 elbocsátásra ténylegesen sor került; és – 253 elbocsátás a munkaszerződés referencia-időszakon belüli tényleges megszüntetésének vagy lejáratának időpontjától. Támogatható kedvezményezettek 9. A támogatható kedvezményezettek száma 633. Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat 10. Az elbocsátások és az 546/2009/EK rendelet tárgyát képező pénzügyi és gazdasági világválság közötti összefüggés megállapítása érdekében a spanyol hatóságok azzal érvelnek, hogy a fémfeldolgozási ágazat a feldolgozóipari tevékenységek széles körének – különösen a hajógyártási, építőipari és az autógyártási ágazatnak – alapvető fontosságú alapanyag-beszállítója. A gazdasági válság az egész Európai Unióban jelentősen érintette az említett ágazatokat, amint azt korábban a Bizottság[6] és annak szolgálatai[7] is elismerték. Az EGAA igénybevételére irányuló korábbi kérelmekben ezen ágazatokkal kapcsolatosan felsorakoztatott érvek továbbra is érvényesek[8], különösen azok, amelyeket ugyanezen ágazat vonatkozásában az EGAA igénybevételére irányuló két spanyol kérelemmel összefüggésben említettek[9]. Ipari termelési index (2010 = 100) Forrás: Eurostat 11. Ahogyan a fenti diagramból kiderül, 2000 és 2007 között, azaz a pénzügyi és gazdasági válság előtt az EU-28 ipari termelési indexének átlagos éves növekedése 1,7 % volt, 2008 első negyedévében pedig elérte maximális szintjét (112,8). 2008 áprilisa és 2009 áprilisa között az EU-28 területén az ipari termelés több mint 22 százalékponttal esett vissza. Ezt követően azonban viszonylag dinamikus fellendülés kezdődött, és mintegy két évig tartott. 2011 májusa óta az ipari termelés ismét visszaesett. Az EU 2013. évi átlagos ipari termelési indexe hasonló a 2003. évi szinthez. 12. Spanyolországban az ipari termelési index átlagos éves növekedése 2007-ig ugyanúgy alakult, ahogyan az EU-28 területén. 2008 áprilisa és 2009 áprilisa között azonban a spanyolországi ipari termelés csaknem 27 százalékponttal esett vissza (ami öt százalékponttal meghaladja az EU-28 visszaesésének szintjét); azóta az ipari termelés nem lendült fel és viszonylag egyenletes csökkenés tapasztalható. Spanyolország 2013. évi átlagos ipari termelési indexe hasonló az 1994. évi szinthez. 13. Spanyolország a pénzügyi és gazdasági világválság által legsúlyosabban érintett tagállamok egyike. A pénzügyi és gazdasági világválság nyomán kirajzolódó borús ipari termelési kilátások következtében csökkent a fém és a fémfeldolgozási termékek iránti kereslet, és azok előállítása. Spanyolországban a fémfeldolgozási termékek előállítása 2009-ben 23,3 %-kal maradt el az előző évihez képest, 2008 és 2013 között pedig 36,6 %-kal csökkent. Fémfeldolgozási termékek előállítása (NACE Rev. 2, 25. ágazat) Spanyolországban (termelési volumenindex, 2010 = 100) Forrás: Eurostat 14. Az ipari termelés csökkenése kihatott a foglalkoztatásra. Így Spanyolországban 2008 és 2012 között csaknem 600 000 ipari munkahely szűnt meg, ezen belül 150 000 a fémtermék-gyártási ágazatban. A megszűnt munkahelyek száma az ipari összfoglalkoztatás 24 %-ának, illetve a fémgyártási ágazaton belüli összfoglalkoztatás 35 %-ának felel meg. 15. Comunidad Valenciana területén a fémgyártási ágazatban arányaiban még több munkahely szűnt meg. Comunidad Valenciana területén 2008-ban 35 868 munkahely volt a fémgyártási ágazatban, míg 2012-ben ez a szám 20 873-ra csökkent. Ez 43 %-os csökkenést jelent, amely az országos szintnél nyolc százalékponttal magasabb. Az elbocsátásokhoz és a tevékenységek megszűnéséhez vezető események 16. Az elbocsátásokhoz a fémfeldolgozási termékek előállításának a pénzügyi és gazdasági válság miatti drasztikus csökkenése vezetett Comunidad Valencianában. Az ágazat forgalma 38,5 %-kal csökkent a 2008–2012 közötti időszakban, ami elbocsátásokat és más kiigazításokat – például ideiglenes munkabeszüntetést és munkaidő-csökkentést – eredményezett. 17. Comunidad Valencianában a fémgyártási ágazatbeli munkahelyek száma az ezen ágazatban országos szinten létesített munkahelyek 7,4 %-át teszi ki. Comunidad Valencianában a fémgyártási ágazatban megszűnt munkahelyek száma azonban az ágazatban megszűnt összes munkahelynek 10 %-a, ami arra utal, hogy a válság a Comunidad Valenciana területén működő fémipari vállalkozásokat az országos átlagnál súlyosabban érintette. Ez részben azzal magyarázható, hogy a Comunidad Valenciana területén működő fémipari vállalkozások nagymértékben függnek az építőipari ágazattól. Az építőipari ágazat régióbeli jelentőségét korábbi EGAA-kérelmek[10] már kiemelték. Az elbocsátások várható hatása a helyi, a regionális és az országos gazdaságra és foglalkoztatásra 18. A spanyol hatóságok érvelése szerint Comunidad Valencianában a fémfeldolgozási ágazatban történt elbocsátások tovább súlyosbítják a munkanélküliséget a régióban. Munkanélküliségi ráta Comunidad Valencianában Forrás: Encuesta de población activa (EPA)[11] 19. Comunidad Valencianában a válság súlyos csapást mért a foglalkoztatásra. A régióban a munkanélküliségi ráta gyorsan nőtt, 9,6 %-ról (2008. első negyedév) 28,0 %-ra (2014. első negyedév). A spanyol hatóságok érvelése szerint a fémgyártási ágazatban történt elbocsátások tovább súlyosbítják a munkanélküliséget az érintett régióban, amely különösen sebezhetőnek tűnik, mivel a fémgyártási ágazat a régió ipari munkahelyeinek 25,4 %-át adja. Ezenfelül nincsenek megüresedett álláshelyek sem, tekintve a válság által a hagyományos gazdasági ágazatokra – például a kerámiaiparra, a cipőgyártásra és az építőiparra, valamint a textilipari ágazatra – gyakorolt hatást; az említett ágazatok rendkívül fontos szerepet töltenek be a régió gazdaságában. Az EGAA-t azért vették igénybe, hogy támogassák a Comunidad Valencianában elbocsátott munkavállalókat mindegyik említett ágazatban[12]. A megcélzott kedvezményezettek és javasolt intézkedések A megcélzott kedvezményezettek 20. Az intézkedésekben várhatóan részt vevő támogatható kedvezményezettek becsült száma 300. 21. A megcélzott kedvezményezettek adatai nemek, állampolgárság és életkor szerinti bontásban: Kategória || Megcélzott kedvezményezettek száma Nem: || Férfiak: || 258 || (86,0 %) || Nők: || 42 || (14,0 %) Állampolgárság: || EU-állampolgárok: || 296 || (98,7 %) || Nem uniós állampolgárok: || 4 || (1,3 %) Korcsoport: || 15 és 24 év közöttiek: || 9 || (3,0 %) || 25 és 29 év közöttiek: || 70 || (23,3 %) || 30 és 54 év közöttiek: || 206 || (68,7 %) || 55 és 64 év közöttiek: || 15 || (5,0 %) || 64 évesnél idősebbek: || 0 || (0,0 %) A javasolt intézkedések támogathatósága 22. Az elbocsátott munkavállalóknak nyújtandó, személyre szabott szolgáltatások az alábbi intézkedésekből állnak, amelyek az elbocsátott munkavállalók újbóli foglalkoztatását célzó, személyre szabott szolgáltatásokból álló, összehangolt csomagot képeznek. – Üdvözlő és tájékoztató programok: Ez az elbocsátott munkavállalóknak felajánlott első intézkedés, amelybe a következők tartoznak: (1) általános és egyéni tájékoztató programok a készségekkel és a képzésekkel kapcsolatos követelményekről; az elérhető tanácsadásról és képzési programokról, valamint a juttatásokról és ösztönzőkről; (2) felvételi eljárás. – Pályaorientációs tanácsadás: Ez a munkavállalók profiljának és személyre szabott visszailleszkedési útvonalának meghatározását (I. szakasz), munkakeresési technikákról szóló workshopokat (II. szakasz), valamint a megvalósítás szakaszában a személyre szabott támogatás nyomon követését és a tanácsadást jelenti. – Munkaközvetítés: Ennek keretében a munkaközvetítők intenzív és proaktív módon felkutatják a helyi és a regionális elhelyezkedési lehetőségeket, azt követően pedig összepárosítják az állásajánlatokat és a munkakeresőket. Ezen intézkedés célja a kedvezményezettek egyéni álláskeresésének kiegészítése. Létre fognak hozni egy honlapot, amely a munkavállalók egyéni álláskeresését online eszközökkel segíti. – Képzések: Az intézkedés különböző képzési programokat foglal magában: (1) Szakképzés és a képességek fejlesztése. A szakképzés a szakképesítési bizonyítvány – például élelmiszer-kezeléshez szükséges szakképesítési bizonyítvány – megszerzésére, továbbá olyan ágazatokra vagy területekre összpontosít, ahol jelenleg vagy a jövőben adódnak lehetőségek – ilyen az élelmiszer-ipari ágazat (élelmiszer-biztonság, HACCP[13], „hat szigma”[14] stb.), a foglalkozási kockázatok megelőzése, valamint a minőség-ellenőrzési és a környezetvédelmi szabványok (ISO 9001[15], ISO 14000[16], EFQM[17] stb.) –, míg a képességek fejlesztése (azaz az ugyanazon ágazaton belüli szakképzés) célja a résztvevők meglévő képességeinek javítása. A képességek fejlesztésének célja a fémfeldolgozásitermék-gyártók jövőbeli igényeinek kielégítése, például hegesztési eljárások (úgymint TIG-hegesztés, MIG-/MAG-hegesztés[18], speciális hegesztési eljárások stb.), gépészeti tervezés (2D és 3D, CAD, CAD-CAM integrációs rendszerek); szerszám- és nyomóforma-beállítás; CNC-szerszámgépek[19] programozása stb. Ebben a képzésben várhatóan mintegy 200 munkavállaló vesz részt. (2) Transzverzális készségek fejlesztése. A képzési ajánlat a jobb munkahelyi teljesítményhez hozzájáruló különféle készségek – például ikt-, idegen nyelvi, ügyviteli stb. készségek – fejlesztését is magában foglalja. Ebben a képzésben várhatóan 100 munkavállaló vesz részt. (3) Munkahelyi képzés. A résztvevőknek ajánlott szakképzés és átképzés kiegészítése érdekében a helyi vállalkozásokkal együttműködésben munkahelyi képzési tevékenységekre kerül sor. A kedvezményezettek számára ez lehetőséget biztosít arra, hogy valós munkakörnyezetben tanulhassanak, az intézkedésben részt vevő vállalkozások számára pedig arra, hogy felmérjék a szerződtetendő potenciális jelöltek szakmai készségeit. Ebben a képzésben várhatóan 40 munkavállaló vesz részt. – Vállalkozásösztönzés: Ez az intézkedés olyan elbocsátott munkavállalóknak nyújt segítséget, akik saját vállalkozás alapítását tervezik, (1) az intézkedés keretében speciális képzést nyújtanak olyan területeken, mint az üzleti koncepció kidolgozása, a tervezés, a megvalósíthatósági tanulmányok elvégzése, a finanszírozás előteremtése stb.; és (2) a vállalkozásindítás teljes folyamatára kiterjedő egyéni konzultációkat, valamint adminisztratív teendők elvégzéséhez nyújtott segítséget foglal magában. A résztvevők a vállalkozásuk indítása után is igénybe vehetnek segítségnyújtási szolgáltatásokat. Azok a munkavállalók, akiknek javítaniuk kell ügyviteli készségeiket, a transzverzális készségek fejlesztése keretében jutnak a megfelelő képzéshez. – Vállalkozásalapítás ösztönzése: Azok a kedvezményezettek, akik saját vállalkozást indítva állnak ismét munkába, 3000 EUR átalányösszegben részesülnek. Ez az ösztönző az indulási költségek fedezésére szolgál. – Álláskeresési támogatás: A kedvezményezettek a munkaerő-piaci visszailleszkedést szolgáló képzési útjuk egyeztetett állomásainak teljesítését követően 300 EUR összegű egyszeri juttatásban részesülnek. – Hozzájárulás az utazási költségekhez: Az intézkedésekben részt vevő munkavállalók hozzájárulást kapnak az utazási költségeikhez. A végösszeg kiszámítása a tényleges részvételi napok és a megtett távolság alapján történik. Becslések szerint a résztvevők átlagosan 400 EUR-t kaphatnak. – Foglalkoztatás ösztönzése: Azok a kedvezményezettek, akik legalább három hónapos szerződéssel állnak ismét foglalkoztatásba, 700 EUR összegű, egyszeri bértámogatásban részesülnek, amelynek célja, hogy ösztönözze őket – különösen az idősebb kedvezményezetteket – az újbóli foglalkoztatásra, különösen akkor, ha ezt korábbi munkahelyüknél kevésbé vonzó feltételekkel tehetik meg. 23. A javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerő-piaci intézkedésnek minősülnek. Ezek az intézkedések nem helyettesítik a passzív szociális védelmi intézkedéseket. 24. A spanyol hatóságok megadták a szükséges információkat a nemzeti jog vagy a kollektív szerződések értelmében az érintett vállalkozás(ok) számára kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket. Becsült költségvetés 25. A költségek teljes becsült összege 1 698 640 EUR, amely a személyre szabott szolgáltatásokra fordított 1 622 640 EUR-t, továbbá az előkészítő, irányítási, tájékoztatási és figyelemfelhívási, valamint ellenőrzési és jelentéstételi tevékenységekre szánt 76 000 EUR összegű kiadásokat foglalja magában. 26. Az EGAA-ból igényelt teljes pénzügyi hozzájárulás összege 1 019 184 EUR (az összköltségek 60 %-a). Intézkedések || A résztvevők becsült száma || Becsült költségek egy támogatásra jogosult munkavállalóra (EUR) (*) || Becsült költségek összesen (EUR); (a teljes összeg %-a) (**) Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések) Üdvözlő és tájékoztató programok (Acogida) || 300 || 300 || 90 000 Pályaorientációs tanácsadás (Orientación profesional personalizada) || 300 || 750 || 225 000 Munkaközvetítés (Intermediación laboral) || 300 || 900 || 270 000 Képzés (Formación) || 300 || 1 987 || 596 000 Vállalkozói tevékenység elősegítése (Emprendimiento) || 30 || 1 638 || 49 140 Vállalkozásalapítás ösztönzése (Incentivo a la constitución de negocios) || 20 || 3 000 || 60 000 Részösszeg (a): || || 1 290 140 (79,5 %) Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések) || || Álláskeresési támogatás (Incentivo a la participación) || 300 || 300 || 90 000 Hozzájárulás az utazási költségekhez (Ayudas por desplazamientos) || 300 || 400 || 120 000 Foglalkoztatás ösztönzése (Incentivo a la reinserción) || 175 || 700 || 122 500 Részösszeg (b): || || 332 500 (20,5 %) Az EGAA-rendelet 7. cikkének (4) bekezdése szerinti intézkedések: 1. Előkészítő tevékenységek || || 0 2. Irányítás || || 58 000 3. Tájékoztatás és figyelemfelhívás || || 9 000 4. Ellenőrzés és jelentéstétel || || 9 000 Részösszeg (c): || || 76 000 (4,47 %) Költségek összesen (a + b + c): || || 1 698 640 (*) A tizedes érték elkerülése érdekében az egy munkavállalóra eső becsült költségeket kerekítették. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel. (**) A végösszegek a kerekítés miatt nem egyeznek. 27. A fenti táblázatban szereplő, az EGAA-rendelet 7. cikke (1) bekezdésének b) pontja szerinti intézkedések költsége nem lépheti túl az összehangolt, személyre szabott szolgáltatási csomag teljes költségének 35 %-át. A spanyol hatóságok megerősítették, hogy ezen intézkedések feltételeként a kedvezményezetteknek tevékenyen részt kell venniük munkakeresési vagy képzési tevékenységekben. 28. A spanyol hatóságok megerősítették, hogy az önálló vállalkozáshoz, vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége nem haladhatja meg a 15 000 EUR-t. A kiadások elszámolhatóságának időszaka 29. A spanyol hatóságok 2014. június 20-án kezdték meg a személyre szabott szolgáltatások nyújtását a megcélzott kedvezményezettek részére. A 22. pontban említett intézkedésekre fordított kiadások ezért 2014. június 20. és 2016. június 20. között támogathatók az EGAA-ból nyújtott pénzügyi hozzájárulásból. 30. Az EGAA végrehajtásával összefüggésben a spanyol hatóságoknál 2014. június 20-tól kezdődően merültek fel igazgatási kiadások. Az előkészítő, irányítási, tájékoztatási és figyelemfelhívási, valamint ellenőrzési és jelentéstételi tevékenységekre fordított kiadások ezért 2014. június 20. és 2016. június 20. között támogathatók az EGAA-ból származó pénzügyi hozzájárulásból. Kiegészítő jelleg a nemzeti vagy uniós forrásokból finanszírozott intézkedésekkel 31. A spanyol hatóságok megerősítették, hogy az EGAA-ból nyújtott pénzügyi hozzájárulásban részesülő, fent ismertetett intézkedések egyéb uniós pénzügyi eszközökből nem részesülnek támogatásban. 32. Az ESZA (Európai Szociális Alap) Comunidad Valenciana területére, a 2007–2013 közötti időszakra vonatkozó operatív programjainak elsődleges célja a munkavállalók egész életen át tartó tanulásának ösztönzése és a korai iskolaelhagyás kockázatának csökkentése, különösen nagy hangsúlyt fektetve a leginkább kiszolgáltatott és a társadalmi kirekesztés kockázatának kitett munkavállalókra, főként a fiatalokra vagy a 45 év felettiekre, a nőkre és a fogyatékossággal élőkre. Az ESZA-intézkedések hasonlóak az EGAA-intézkedésekhez, van azonban egy különbség: az EGAA-intézkedések egyedi jellege (egy meghatározott ágazatot és annak munkavállalóit célozzák meg), valamint személyre szabott és intenzív megvalósítása. Az ESZA és az EGAA hasonló célokra irányuló tevékenységeinek és az érintett munkavállalóknak a folyamatos figyelemmel kísérése biztosítja az ESZA és az EGAA közötti átfedések elkerülését. 33. A tagállami elő-finanszírozási vagy társfinanszírozási források a következők: a teljes költségvetés 30 %-át a Generalitat Valenciana (Comunidad Valenciana autonóm kormánya) és különösen a SERVEF (az autonóm kormány munkaügyi hivatalai) által nyújtott köztámogatásból finanszírozzák, míg a Federación Empresarial Metalúrgica Valenciana (FEMEVAL) munkáltatói szövetség, illetve az UGT-PV és a CCOO-PV szakszervezetek együtt a teljes költségvetés 10 %-át biztosítják. A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások 34. A spanyol hatóságok jelezték, hogy a személyre szabott szolgáltatásokból álló, összehangolt csomag kidolgozására a 33. pontban társfinanszírozási forrásként említett szociális partnerekkel (FEMEVAL, UGT-PV és CCOO-PV) egyeztetve került sor. 2013 harmadik negyedévében a fémgyártási ágazatbeli munkahelyek megszűnési üteme miatt aggódó szociális partnerek arról tájékoztatták Comunidad Valenciana foglalkoztatási szolgálatát (SERVEF), hogy hajlandóak támogatni a fémgyártási ágazatból elbocsátott munkavállalóknak szánt EGAA-támogatás iránti kérelmet. Több szakmai értekezletre került sor decemberben (december 16-án és 23-án), januárban (január 10-én és 28-án) és februárban (február 3-án), amelyek során megvitatták és elfogadták a kérelem tervezetét, különösen az intézkedések tartalmát és ütemezését, valamint a feladatkörök és a feladatok kiosztását. Irányítási és ellenőrzési rendszerek 35. A kérelem részletesen ismerteti az irányítási és ellenőrzési rendszert, amely meghatározza az érintett felek kötelezettségeit. Spanyolország tájékoztatta a Bizottságot, hogy a pénzügyi hozzájárulást ugyanazok a szervek fogják irányítani és ellenőrizni, amelyek az Európai Szociális Alapot is irányítják és ellenőrzik. Az irányító hatóság közreműködő szervezete a SERVEF lesz. Az érintett tagállamok által biztosított kötelezettségvállalások 36. A spanyol hatóságok minden szükséges biztosítékot benyújtottak az alábbiakra vonatkozóan: – a javasolt intézkedésekhez való hozzáférés és azok végrehajtása tekintetében tiszteletben tartják az egyenlő bánásmód és a megkülönböztetésmentesség elvét; – betartják a nemzeti és uniós jogszabályokban a csoportos létszámleépítések vonatkozásában előírt követelményeket; – az intézkedések az egyes munkavállalóknak nyújtanak segítséget, és nem vállalkozások vagy ágazatok szerkezetátalakítására irányulnak; – a javasolt intézkedések más uniós alapokból vagy pénzügyi eszközökből nem részesülnek pénzügyi támogatásban, és megelőzik a kettős finanszírozást; – a javasolt intézkedések kiegészítik a strukturális alapok által finanszírozott intézkedéseket; – az EGAA-ból származó pénzügyi hozzájárulás megfelel az Európai Unió állami támogatásokra vonatkozó eljárási és anyagi jogi szabályainak. KÖLTSÉGVETÉSI HATÁSOK Javasolt költségvetés 37. Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 2013. december 2-i 1311/2013/EU, Euratom tanácsi rendelet[20] 12. cikkében meghatározottaknak megfelelően 150 millió EUR. 38. Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt tevékenységeket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 1 019 184 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében. 39. Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében[21]. Kapcsolódó jogszabályok 40. A Bizottság az EGAA igénybevételéről szóló határozatra irányuló javaslatának benyújtásával egyidejűleg az 1 019 184 EUR összegnek az érintett költségvetési sorra történő átcsoportosítására irányuló javaslatot terjeszt az Európai Parlament és a Tanács elé. 41. A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában pénzügyi hozzájárulásról szóló határozatot fogad el, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló határozatra irányuló javaslatot. Javaslat AZ EURÓPAI PARLAMENT ÉS A TANÁCS HATÁROZATA az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja alapján történő igénybevételéről (Spanyolország „EGF/2014/004 ES/Comunidad Valenciana metal” referenciaszámú kérelme) AZ EURÓPAI PARLAMENT ÉS AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet[22] hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre és különösen annak 15. cikke (4) bekezdésére, tekintettel az Európai Bizottság javaslatára, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontjában megállapított eljárásnak megfelelően[23], mivel: (1) Az Európai Globalizációs Alkalmazkodási Alapot (EGAA) azzal a céllal hozták létre, hogy támogatást nyújtson a globalizáció hatására a világkereskedelemben bekövetkezett fő strukturális változások miatt elbocsátott munkavállalóknak vagy tevékenységüket megszüntető önálló vállalkozóknak, és segítse őket a munkaerőpiacra történő ismételt beilleszkedésben. (2) Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló 1311/2013/EU, Euratom tanácsi rendelet[24] 12. cikkében meghatározottaknak megfelelően 150 millió EUR. (3) Spanyolország Comunidad Valenciana (ES52) NUTS II. szintű régiójában a NACE Rev. 2. rendszer szerinti 25. ágazatban (Fémfeldolgozási termék gyártása, kivéve gépek és berendezések)[25] működő 142 vállalatnál történt elbocsátásokra[26] tekintettel 2014. március 25-én az EGAA igénybevétele iránti kérelmet nyújtott be, amelyet az 1309/2013/EU rendelet 8. cikkének (3) bekezdésében előírt módon további információkkal egészített ki. A kérelem eleget tesz az 1309/2013/EK rendelet 13. cikkében az EGAA-ból származó pénzügyi hozzájárulás meghatározására vonatkozóan megállapított követelményeknek. (4) Az EGAA-t tehát a Spanyolország által benyújtott kérelem alapján igénybe kell venni az 1 019 184 EUR összegű pénzügyi hozzájárulás folyósítása érdekében, ELFOGADTA EZT A HATÁROZATOT: 1. cikk Az Európai Unió 2014. pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 1 019 184 EUR összeg igénybevételére kerül sor kötelezettségvállalási és kifizetési előirányzatok formájában. 2. cikk Ezt a határozatot az Európai Unió Hivatalos Lapjában ki kell hirdetni. Kelt Brüsszelben, -án/-én. az Európai Parlament részéről a Tanács részéről az elnök az elnök [1] HL L 347., 2013.12.20., 855. o. [2] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [3] Az érintett vállalatok jegyzékét és az egyes vállalatoktól elbocsátott munkavállalók számának felsorolását lásd az 1. mellékletben. [4] Az EGAA-rendelet 3. cikke értelmében. [5] A Tanács 1998. július 20-i 98/59/EK irányelve a csoportos létszámcsökkentésre vonatkozó tagállami jogszabályok közelítéséről (HL L 225., 1998.8.12., 16. o.). [6] A Bizottság közleménye – Intézkedések az európai autóipar válságának kezelésére, COM(2009) 104 végleges, 2009.2.25. [7] Eurostat – Fókuszban a statisztika, 61/2011. szám: Az ipar, a kereskedelem és a szolgáltatások, „Az EU-27 építőipari tevékenysége 2011 második negyedévére 16 %-kal zuhant a válságot megelőző magas szintjéhez képest”, http://epp.eurostat.ec.europa.eu/cache/ITY_OFFPUB/KS-SF-11-061/EN/KS-SF-11-061-EN.PDF [8] A hajógyártási ágazat tekintetében lásd: EGF/2010/006 PL/H. Cegielski-Poznan, EGF/2010/025 DK/Odense Steel Shipyard és EGF/2011/008 DK/Odense Steel Shipyard. Az építőipari ágazat tekintetében lásd: EGF/2011/006 ES/Comunidad Valenciana Construction, EGF/2011/009 NL/Gelderland Construction 41, EGF/2011/012 NL/Noord Brabant-Zuid Holland és EGF/2011/017 ES/Aragón Construction. Az autógyártási ágazat tekintetében lásd: EGF/2009/019 FR/Renault, EGF/2010/002 ES/Cataluña Automotive és 2011/003 DE/Arnsberg és Düsseldorf Automotive. [9] Az „EGF/2011/019 ES/Galicia Metal” referenciaszámú kérelemre vonatkozó COM(2012) 451 dokumentum és az „EGF/2011/018 ES País Vasco Metal” referenciaszámú kérelemre vonatkozó COM(2012) 620 dokumentum. [10] „EGF/2011/006 ES Comunidad Valenciana construction of buildings” referenciaszámú kérelem – COM(2012) 53, valamint az építőipari ágazat kiegészítő iparágaival kapcsolatos három kérelem: „EGF/2009/014 ES Comunidad Valenciana ceramic” referenciaszámú kérelem – COM(2010) 216; „EGF/2010/005 ES Comunidad Valenciana Natural Stone” referenciaszámú kérelem – COM(2010) 617; és „EGF/2013/004 ES Comunidad Valenciana building materials” referenciaszámú kérelem – COM(2013) 635. [11] EPA (munkaerő-felmérés), http://www.datosmacro.com/paro-epa/ccaa/valencia?sector=Tasa-de-paro&sc=EPA-. [12] Az építőipari ágazat és az azt kiegészítő iparágak tekintetében lásd a 10. lábjegyzetet; a textilipari ágazat tekintetében lásd az „EGF/2010/009 ES Comunidad Valenciana textile” referenciaszámú kérelmet (COM(2010) 613) és az „EGF/2013/008 ES Comunidad Valenciana textile” referenciaszámú kérelmet (COM(2014) 45); a cipőgyártás tekintetében pedig lásd az „EGF/2011/020 ES Comunidad Valenciana footwear” referenciaszámú kérelmet (COM(2012) 204). [13] Veszélyelemzés, kritikus szabályozási pontok rendszere (HACCP). [14] A „hat szigma” egy a folyamatok javítására irányuló módszereket és eszközöket összefogó rendszer. [15] Az ISO 9001 szabvány a minőségirányítási rendszer követelményeit állapítja meg. [16] Az ISO 14000 szabványcsalád a környezetközpontú irányítás különböző vetületeivel foglalkozik. [17] Az Európai Minőségirányítási Alapítvány által meghatározott EFQM minőségi modell. [18] Volfrámelektródás védőgázas hegesztés (TIG-hegesztés), fogyóelektródás argon védőgázas / fogyóelektródás szén-dioxid védőgázas hegesztés (MIG-/MAG-hegesztés). [19] Számítógépes számjegyvezérlés (Computer numerically controlled; CNC) elvén működő szerszámgépek. [20] HL L 347., 2013.12.20., 884. o. [21] HL C 373., 2013.12.20., 1. o. [22] HL L 347., 2013.12.20., 855. o. [23] HL C 373., 2013.12.20., 1. o. [24] HL L 347., 2013.12.20., 884. o. [25] Az Európai Parlament és a Tanács 2006. december 20-i 1893/2006/EK rendelete a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.). [26] Az EGAA-rendelet 3. cikkének a) pontja értelmében. MELLÉKLET A vállalatok és az elbocsátott személyek száma ABANTIA INSTALACIONES, SA || 1 || INDUSTRIAL ANREU SL || 1 ABANTIA TICSA, SAU || 3 || INDUSTRIAS JOSE TAMARIT MORENO SL || 1 ABELLÓN METAL, S.L. || 1 || INDUSTRIAS MECANICAS ROYSER S.L || 1 ACEROS Y OXICORTE ALICANTE S.L. || 1 || INDUSTRIAS METÁLICAS CARBÓ SA || 47 ADOLFO ALBA, S.L. || 1 || INDUSTRIAS OCHOA S.L || 1 ALMACENES METALURGICOS SAU - GRUPO ALMESA || 1 || INDUSTRIAS TAMS S.L || 1 ALMERICH CARPINTERIA METALICA SL || 1 || INDUSTRIAS YUK, SA || 1 ALMESA ALME SA || 1 || INFAC SL || 3 ALPHA DESSIN S.L || 2 || JUMAVI ILUMINACION, S.L. || 1 ALUCASMI, S.L. || 1 || KEMMERICH IBERICA S.L || 1 ALUMINIOS JOSE LUIS, S.L. || 1 || KOSY ,S.L. || 1 ALUMINIOS JUCRIMA, S.L. || 1 || LAMAS Y ESTANTERIAS ,S.L. || 1 ALUMINIOS MONFORTE SL || 1 || LUMOSA METALES S.L || 1 ALUMINIOS RAMJO SL || 2 || MANUFACTURAS TALLMAR S.L || 1 ALUMINIOS VER ASL || 1 || MANUFACTURAS VICEDO S.L || 1 ALUMINIS FAVARA, C.B. || 1 || MAR EXPLOT SLU || 2 ALUMINIS VIDAL TELLOLS, SL || 1 || MASSET Y CATALA FRANCISCO-ANTONIO || 1 ALUPLEX S.L || 1 || MATRICERIA Y DECOLETAJE, S.L. || 2 ANDEVAL, S.L. || 1 || MATRICERIA Y ESTAMPACION F. SEGURA SLU || 1 ANTONIO GARCIA SANCHEZ || 1 || MATRICES ALCANTARA,S.L. || 1 APLICACIONES TÉCNICAS DE LA ENERGÍA SL || 120 || MATRITRES,S.L. || 1 ARCELOMITTAL || 3 || METAL CRIS-JOHN ,S.L. || 1 ATECMAN VIALES SL || 1 || METALDYNE SINTERED COMPONENTS ESPAÑA,S.L. || 1 AUTOMATISMOS COS-MAR,S.L. || 1 || METALES TRABAJOS Y SERVICIOS SL || 6 BELSERHER,S.L. || 1 || METALESA, S.L. || 2 CALDERERI E INSTALACIONES GOMEZ ALMERO S.L. || 4 || METALICAS ELCHE SL || 1 CANDELA ALUMINIOS Y VIDRIO, S.L. || 1 || METALURGICAS ASPRILLAS, S.L. || 1 CARMELO RESINA MANZANO || 1 || MODELOS ATIENZA S.L. || 2 CASTELLANO HERRAJES, COOP. V || 1 || MONTAJES PUENTES & PUENTES, SL || 1 CERRAJERIA DOMINGO SERNA, S.L. || 1 || NIQUELADOS VALENCIA S.L || 1 CERRAJERIA HERMANOS GARCIA S.L. || 4 || ORMET S.L || 2 CERRAJERIA MORATO, S.L. || 1 || PEREZ CAMPILLO FRANCISCO JAVIER || 1 CERRAJERIA SAN NICOLAS S.L || 1 || PERFIL 10 S.L. || 1 CERRAJERIA SILJO, S.L. || 1 || POLIESTER COLOR SA || 1 COLOREAR SL || 14 || PRODUCCIONES SIDERÚRGICAS DEL MEDITERRANEO SA - PROSIMED || 21 COPIMETAL, S.L. || 1 || PROFILTEK SPAIN SA || 3 CORPORACION SRB ENERGY, S.L. || 3 || RAMON PERAL SL || 1 CREACIONES METALICAS SL || 1 || RANMAR S.L || 46 CUATROMETAL 2010 S.L.L || 1 || RECUBRIMIENTOS TECNICOS DE PINTURA S.L || 1 CUSTOCROM S.L || 1 || RECUPERACION Y AFINAJE DE METALES SA || 1 DIMENSION TECNICA 2012,S.L. || 2 || REUNIÓN INDUSTRIAL, S.L.U. || 1 DISEÑO Y TECNOLOGIA DE MATRICES,S.L. || 1 || RICAMA,S.L. || 1 DISYTEC S.L || 1 || ROLSER SA || 1 DOBON Y TAMARIT, SL || 2 || ROTULACIONES RAPSA SOCIEDAD LIMITADA || 1 E.M.P.A., S.L. || 1 || RUTALCHI,S.A. || 2 ENDAL SL || 1 || SAF EQUIPAMIENTO COMERCIAL SA || 3 ENVASES METÁLICOS EUROBOX S.L. || 1 || SAMUEL ESPI S.L. || 1 ENVOLVENTES METALICAS JM, S.L. || 1 || SANTIAGO GUTIERREZ AGUSTIN || 1 EPOXIPLAST,S.L. || 1 || SEMI SA || 2 ESMET FABRICADOS METALICOS, S.L. || 2 || SENDA RECUBRIMIENTOS, S.L. || 1 ESTRUCTURAS Y CUBIERTAS 2000,S.L. || 5 || SERGIO JOSE PEÑALVER SANSANO || 1 ESTRUCTURAS FERROMAR, SL || 3 || SERVIMETAL ARTESANIA SL || 1 ESTRUCTURAS METÁLICAS EMCASA S.L. || 1 || SOMYCOL S.L. || 3 FABRICACION Y COMERCIALIZACION COMPONENTES D MATRICERIA, S.L || 1 || SUMINISTROS PAIPORTA, S.L. || 1 FAURECIA AUTOMOTIVE ESPAÑA S.A || 1 || TALLERES LUARTO, S.L. || 5 FEDERICO GINER S.A. || 2 || TALLERES MOLINER SL || 3 FERRO ADBRO, S.L. || 1 || TALLERES SANZ BALLESTER SL || 1 FERROS TECA SRL || 1 || TECNIALFER, S.L. || 3 FORJA GARCIA,S.L. || 1 || TECNICA Y MANIPULACION DE CHAPA S.L || 4 FRANCISCO JAVIER GARCIA S.L || 1 || TECNIMAHER,S.L. || 1 GALOL ,S.A. || 1 || THYSSEN ROS CASARES, S.A. || 1 GARCIA ALBEROLA E HIJOS, S.L. || 7 || THYSSENKRUPP GALMED || 164 GAVIOTA SIMBAC, S.L. FORJAS DEL VINALOPO || 1 || TOSSAL SERVICIOS INTEGRADOS S.L. || 1 GOMEZ MADRID SOLUCIONES METALICAS, S.L.U. || 1 || TRANSFORMACIONES INDUSTRIALES DEL MEDITERRANEO,S.A. || 1 HERCOR SL || 3 || TROQUELES QUIRANT SL || 1 HEREDEROS DE MIGUEL GRACIA SL || 15 || UNION INDUSTRIAL XATIVA S.L. || 4 HIERROS Y ACEROS ASPE, S.L. || 1 || VALMECA S.A || 2 HIERROS Y ESTRUCTURAS BENIGANIM, S.L. || 2 || VICENTE CALABUIG E HIJOS S.A || 1 HIJOS DE MANUEL PARDO PASTOR, SL || 3 || VICENTE VILA, S.L. || 1 HISPAMIG,S.L. || 2 || VILAMAQ S.L || 1 INDUSTRIA METALGRAFICA VALENCIANA SA || 1 || WOODEQUIP,S.L. || 1 Vállalatok száma összesen 142 || Összes elbocsátás: || 633 Azon önálló vállalkozók száma, akiknek megszűnt a tevékenysége: || 0 Összesen (munkavállalók és önálló vállalkozók együtt): || 633